**Návrh kúpnej zmluvy**

**Kúpna zmluva**

**uzavretá podľa § 409 a nasl. Obchodného zákonníka**

**Čl. I**

**Zmluvné strany**

**Kupujúci: Regionálne charitatívne centrum HUMANITA**

Sídlo: Sídlisko Hrad 791/2, 053 04 Spišské Podhradie

Právna forma: občianske združenie

Zastúpený: Ladislav Konrát, predseda

IČO: 52 742 521

Registračné číslo: VVS/1-900/90-57611

Bankové spojenie: Slovenská sporiteľňa, a.s.

Číslo účtu/IBAN: SK02 0900 0000 0051 9951 6575

SWIFT: GIBASKBX

Tel : +421 903 367 757

E - mail : humanita.levoca@gmail.com

(ďalej len : **„Kupujúci“** )

**Predávajúci :**

Sídlo:

V zastúpení:

IČO:

DIČ:

IČ DPH :

Bankové spojenie:

Číslo účtu:

Tel :

E - mail :

(ďalej len **„Predávajúci“** )

(ďalej spoločne ako „**účastníci**“ alebo „**zmluvné strany**“),

Východiskovým podkladom na uzavretie tejto zmluvy (ďalej len „zmluva“) je ponuka Predávajúceho zo dňa ................., predložená v súťaži na predmet zákazky: „Mobilná výdajňa potravinovej pomoci a technické dovybavenie Regionálneho charitatívne centra HUMANITA“.

**Čl. II**

**Predmet zmluvy**

1. Predmetom zmluvy je dodávka (odovzdanie) **Mobilnej výdajne potravinovej pomoci a technické dovybavenie Regionálneho charitatívne centra HUMANITA** (ďalej tiež len „predmet zmluvy“), podľa Prílohy č. 1 - Opis (technická špecifikácia) predmetu zmluvy.

**Predmetom dodania je/sú hnuteľné veci (zariadenia)**, uvedené v**Prílohe č.1**, tejto zmluvy (ďalej len ako „**predmet kúpy**“),

1. V prípade, ak bude na riadne užívanie predmetu kúpy nevyhnutné akékoľvek právo duševného vlastníctva Predávajúceho alebo tretej osoby, Predávajúci sa zaväzuje zabezpečiť, že Kupujúci nadobudnutím vlastníctva k predmetu kúpy získa aj všetky oprávnenia a licencie na takéto práva a odplata za používanie týchto práv bude zahrnutá v cene predmetu kúpy, inak Predávajúci zodpovedá za náhradu škody v plnej výške, ktorá vznikne Kupujúcemu v súvislosti s porušením alebo neoprávneným zásahom do uvedených práv duševného vlastníctva Predávajúceho alebo tretích osôb.
2. Podrobný opis predmetu kúpy (špecifikácia) korešponduje s požadovanými kvalitatívnymi a kvantitatívnymi technickými parametrami uvedenými v **Prílohe č. 1**. Opis predmetu zákazky výzvy na predkladanie ponúk, tvorí **Prílohu č. 1** tejto zmluvy.

**Čl. III**

**Termín a miesto dodania**

1. Predávajúci sa zaväzuje dodať Kupujúcemu predmet kúpy v zmysle Prílohy č. 2.
2. Predávajúci zaistí zodpovedajúcu prepravu v súlade s dodacími podmienkami uvedenými v tejto Zmluve. Oznámenie o pripravení predmetu kúpy k odoslaniu, bude Kupujúcemu dané na vedomie prostredníctvom e - mailu, a to najneskôr tri dni pred jeho expedovaním.
3. Po dodaní predmetu kúpy, podpíše Kupujúci dodací list, ktorý bude obsahovať rozsah dodaného plnenia.
4. Pred podpisom preberacích protokolov v zmysle čl. III ods. 4 je Predávajúci povinný odovzdať Kupujúcemu všetky doklady, ktoré sa k predmetu kúpy vzťahujú a sú potrebné na užívanie predmetu kúpy a na výkon vlastníckeho práva, a to návod na obsluhu v slovenskom jazyku, záručné listy a iné relevantné doklady.
5. Podpísaním preberacích protokolov v zmysle čl. III ods. 4 tejto Zmluvy prechádza na Kupujúceho vlastnícke právo k predmetu kúpy a súčasne na Kupujúceho prechádza nebezpečenstvo vzniku náhodnej škody na predmete kúpy.
6. Podpisom preberacieho protokolu v zmysle čl. III ods. 4 tejto Zmluvy začína plynúť záručná doba k predmetu kúpy.

**čl. IV**

**Cena za predmet zmluvy a platobné podmienky**

1. Cena predmetu kúpy špecifikovaného v čl. II tejto zmluvy je stanovená dohodou zmluvných strán v celkovej výške .................................. EUR bez DPH (slovom .......................................................................... eur) a súčasne tvorí celkovú cenu predmetu kúpy.

K cene bez DPH bude uplatnená sadzba DPH platná v čase dodania tovaru v súlade s príslušnými ustanoveniami zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) platnými v čase dodania tovaru.

1. Uvedená cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Cena zahŕňa všetky náklady Predávajúceho potrebné a nevyhnutné k dodaniu a odovzdaniu predmetu kúpy Kupujúcemu.
3. Platby za predmet kúpy sa uskutočnia bankovým prevodom vždy v prospech bankového účtu Predávajúceho uvedeného v čl. I tejto zmluvy podľa nižšie uvedeného rozpisu platieb**.** Ku každej nižšie uvedenej zálohovej platbe bude pripočítaná DPH podľa platných právnych predpisov.
4. Zmluvné strany sa dohodli, že zhotoviteľ bude cenu diela fakturovať v nasledovne:

100 % celkovej ceny = .............,- Eur plus DPH vo výške .............,- Eur, teda spolu .............,- Eur po dodaní predmetu kúpy a to formou faktúry, vystavenej na základe dodacieho listu a preberacieho protokolu, schváleného a písomne potvrdeného kupujúcim. Neoddeliteľnou prílohou faktúry bude dodací list a preberací protokol. Faktúra je splatná aj v prípade, ak kupujúci bez zjavnej príčiny nepodpíše preberací protokol. Splatnosť faktúr je 60 kalendárnych dní od dátumu ich preukázateľného doručenia do sídla kupujúceho.

Faktúry je potrebné odoslať doporučenou listovou zásielkou alebo elektronicky na e-mailovú adresu uvedenú v čl. I. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

1. Predávajúci doručí Kupujúcemu min. 2 originály faktúry. Predložená faktúra ako daňový doklad, musí byť vyhotovená v súlade s  ustanovením § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať formálne alebo obsahové nedostatky, bude Predávajúcemu vrátená a nová lehota splatnosti kúpnej ceny za predmet kúpy začne plynúť odo dňa doručenia opravenej faktúry Kupujúcemu.
2. Záväzok Kupujúceho na zaplatenie kúpnej ceny za odovzdanie predmetu kúpy vyplývajúci z tejto zmluvy bude splnený dňom odpísania príslušnej sumy z jeho účtu v prospech účtu Predávajúceho.

**Čl. V**

**Práva a povinnosti zmluvných strán**

* 1. Predávajúci poskytuje Kupujúcemu záruku za akosť predmetu kúpy a jej častí, tzn. preberá záväzok, že predmet kúpy bude v záručnej dobe spôsobilý na použitie na dohodnutý účel.
	2. Zmluvné strany si dojednali dvojročnú záručnú dobu, ktorá začína plynúť v zmysle čl. III ods. 8 tejto Zmluvy.
	3. Kupujúci je povinný podať Predávajúcemu správu o zistenej faktickej alebo právnej vade predmetu kúpy bez zbytočného odkladu po tom, čo vadu zistí. Pre dodržanie podmienky písomnej reklamácie sa musí uplatniť reklamácia zaslaním e-mailu na adresu .......................................@................... Predávajúci sa zaväzuje po dobu záruky poskytnúť bezplatné odstránenie porúch, ktoré preukázateľne vznikli nezavinením Kupujúceho, a to vykonaním všetkých potrebných servisných úkonov, bezplatnej výmeny alebo opravy chybných dielov.
	4. Predávajúci berie na vedomie, že úhrada predmetu zmluvy bude realizovaná na základe získania finančných prostriedkov zo štrukturálnych fondov EÚ a je povinný strpieť výkon kontroly /auditu/ overovania súvisiaceho s dodávaným tovarom, prácami, službami a to kedykoľvek počas platnosti a účinnosti predmetnej Zmluvy o poskytnutí nenávratného finančného príspevku oprávnenými osobami, ktorými sú najmä, avšak nie výlučne:
* Poskytovateľ a ním poverené osoby,
* Útvar vnútorného auditu Riadiaceho orgánu, alebo Sprostredkovateľského orgánu a nimi poverené osoby,
* Najvyšší kontrolný úrad SR a ním poverené osoby,
* Orgán auditu, jeho spolupracujúce orgány Úrad vládneho auditu) a osoby poverené na výkon
* kontroly/auditu,,
* Splnomocnení zástupcovia Európskej komisie a Európskeho dvora audítorov,
* Orgán zabezpečujúci ochranu finančných záujmov EÚ,
* Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ,

a poskytnúť im všetku potrebnú súčinnosť.

* 1. Predávajúci vyhlasuje, že uviedol Kupujúcemu o predmete kúpy pravdivé a úplné informácie, pričom vyhlasuje Kupujúcemu, že:

a) predmet kúpy je vo výlučnom vlastníctve Predávajúceho a nie je zaťažený žiadnymi právami tretích osôb,

b) vlastnícke právo Predávajúceho k predmetu kúpy nie je obmedzené žiadnym zmluvným vzťahom alebo dohodou s treťou osobou, či už písomnou alebo ústnou formou, ktorá by mohla akýmkoľvek spôsobom ovplyvniť vlastnícke právo a oprávnenia vyplývajúce z neho k predmetu kúpy, alebo by mohla iným spôsobom nepriaznivo ovplyvniť zámery Kupujúceho súvisiace s využitím predmetu kúpy.

* 1. Ak Predávajúci využíva na dodanie predmetu kúpy subdodávateľa alebo subdodávateľov, uvedie údaje o všetkých známych subdodávateľoch v rozsahu **Prílohy č. 3**.
	2. Ak Predávajúci využíva na dodanie predmetu kúpy subdodávateľa alebo subdodávateľov, je povinný oznámiť akúkoľvek zmenu údajov o subdodávateľovi pred vznikom účinnosti tejto zmeny v prípade, ak o zmene vie dopredu, v ostatných prípadoch najneskôr do 7 dní odo dňa ich účinnosti.
	3. Predávajúci môže požiadať Kupujúceho o povolenie zmeny subdodávateľa kedykoľvek počas platnosti tejto zmluvy s uvedením dôvodu navrhovanej zmeny subdodávateľa a údajmi o navrhovanom subdodávateľovi v rozsahu prílohy č. 3. Kupujúci zmenu subdodávateľa nepovolí, ak nie je zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, pokiaľ mu povinnosť byť zapísaný v registri partnerov verejného sektora z ustanovení uvedeného zákona vyplýva.
	4. Spoločnosť ..................... so sídlom: .................., IČO: ........, ktorej finančné a ekonomické zdroje, resp. technické alebo odborné kapacity použije Predávajúci na plnenie kúpnej zmluvy, zodpovedá za jej riadne a včasné splnenie spoločne a nerozdielne s Predávajúcim. O tejto skutočnosti pred jej uzavretím predloží Predávajúci Kupujúcemu dôkaz v podobe vyhlásenia spoločnosti, poskytujúcej svoje zdroje alebo kapacity, podpísané osobou oprávnenou konať za spoluzodpovedajúcu spoločnosť.

**Čl. VI**

**Zmluvné pokuty a odstúpenie od zmluvy**

* 1. V prípade, ak Predávajúci nesplní svoj záväzok odovzdať predmet kúpy Kupujúcemu v zmysle čl. III ods. 1 tejto Zmluvy, odovzdať všetky doklady v zmysle čl. III ods. 4 a 5 tejto Zmluvy, je Kupujúci oprávnený uplatniť si zmluvnú pokutu vo výške 0,05 % z celkovej kúpnej ceny za každý deň omeškania s dodaním predmetu kúpy (čl. III ods. 1 tejto Zmluvy) a Predávajúci je v takom prípade povinný ju Kupujúcemu zaplatiť. Zaplatením zmluvnej pokuty podľa prvej vety tohto ustanovenia vyššie nie je dotknuté právo Kupujúceho na náhradu škody spôsobenej porušením povinností Predávajúceho, na ktoré sa zmluvná pokuta vzťahuje.
	2. Uplatnenie zmluvných pokút bude vykonané písomnou formou.
	3. Kupujúci má právo ukončiť platnosť tejto zmluvy odstúpením od zmluvy len v prípade:
1. ak Predávajúci nedodá predmet zmluvy v lehote podľa čl. III ods. 1 tejto Zmluvy
2. ak Predávajúci neodovzdá predmet zmluvy (odovzdanie potrebných dokladov) v lehote podľa čl. III ods. 4 tejto Zmluvy,
3. sa objaví na predmete taká vada, ktorá bude neodstrániteľná servisným zásahom Predávajúceho (t.j. vada, ktorá nebude Predávajúcim odstránená ani v lehote 2 kalendárnych týždňov a predmet tejto zmluvy bude mať v dôsledku tejto vady zmenené definované parametre v zmysle **Prílohy č. 1** tejto Zmluvy),
4. po doručení výsledku kontroly súťaže, na základe ktorej bol vybraný predávajúci, kupujúcemu zo strany poskytovateľa finančných prostriedkov (Ministerstvo pôdohospodárstva a rozvoja vidieka Slovenskej republiky), ktorou nie je daná súťaž schválená a výdavky z nej vyplývajúce nie sú pripustené do financovania, resp. je schválená s výhradami a výdavky z nej vyplývajúce sú pripustené do financovania čiastočne.
	1. V prípade odstúpenia od tejto Zmluvy Kupujúcim nebudú žiadnym spôsobom dotknuté jeho nároky voči Predávajúcemu na zaplatenie zmluvnej pokuty v zmysle tejto Zmluvy, ktorá vznikla ku dňu odstúpenia od tejto Zmluvy a ani nárok na náhradu škody, ktorý by ku dňu odstúpenia od zmluvy Kupujúcemu vznikol v príčinnej súvislosti s porušením niektorej povinnosti Predávajúceho v zmysle tejto Zmluvy.
	2. Predávajúci má právo ukončiť platnosť tejto zmluvy odstúpením od zmluvy len v prípade, ak Kupujúci je viac ako 30 dní v omeškaní so zaplatením ktorejkoľvek splátky kúpnej ceny v zmysle tejto Kúpnej zmluvy.

**Čl. VII**

**Záverečné ustanovenia**

* 1. Právne pomery touto zmluvou neupravené sa spravujú ustanoveniami Obchodného zákonníka a iných právnych predpisov platných v Slovenskej republike.
	2. Ak je niektoré ustanovenie tejto zmluvy neplatné alebo sa takým stane, nemá to vplyv na ostatné ustanovenia zmluvy. Namiesto takéhoto ustanovenia sa použije ustanovenie platných právnych predpisov zodpovedajúce účelu tejto zmluvy, ktoré nahradí neplatné ustanovenie.
	3. Žiadna zo zmluvných strán nie je oprávnená postúpiť svoje práva a povinnosti podľa zmluvy na inú osobu bez predchádzajúceho písomného súhlasu druhej zmluvnej strany.
	4. Jednotlivé ustanovenia každej časti a každého článku a odseku zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení.
	5. Zmluvné strany sa dohodli, že zmeny a dodatky k tejto zmluve musia mať písomnú formu.
	6. Zmluva nadobúda platnosť a Zmluvné strany sa dohodli, že táto zmluva je uzatvorená jej podpisom a účinnosť tejto zmluvy a povinnosti z nej vyplývajúce pre jej účastníkov nastanú iba v prípade (odkladacia podmienka), ak Kupujúci z tejto zmluvy získa nenávratný finančný príspevok (ďalej NFP), t.j. dôjde k uzavretiu platnej a účinnej zmluvy o poskytnutí NFP. NFP sa bude skladať zo zdrojov Európskeho námorného a rybárskeho fondu a štátneho rozpočtu a bude realizovaný cez Program rozvoja vidieka; Opatrenie: 7 – Základné služby a obnova dedín vo vidieckych oblastiach; Podopatrenie: 7.4 – Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry; činnosť: Investície súvisiace s poskytovaním pomoci pre osoby v materiálnej deprivácii, ako sú skladovacie kapacity a prepravné kapacity potrebné pre distribúciu potravinovej pomoci pre cieľovú skupinu s kódom výzvy 64/PRV/2023 pre projekt „Zlepšenie technického vybavenia na poskytovanie potravinovej pomoci pre Regionálne charitatívne centrum HUMANITA“, ktorého kontraktačným a sprostredkovateľským orgánom je PPA.
	7. V prípade, ak predmetný NFP Kupujúcemu nebude pridelený z akýchkoľvek dôvodov, táto kúpna zmluva stráca platnosť a nenadobúda účinnosť, zmluvné strany nie sú jej obsahom viazané a nemajú právo voči sebe účtovať žiadne majetkové ani iné sankcie.
	8. Zmluvné strany vyhlasujú, že zmluvu prečítali, jej obsahu porozumeli a na znak súhlasu ju vlastnoručne podpísali.
	9. Táto zmluva je vyhotovená v 4 rovnopisoch, pričom 3 výtlačky sú určené pre Kupujúceho a 1 výtlačok pre Predávajúceho.
	10. Zmluva obsahuje nasledovné prílohy, ktoré tvoria jej neoddeliteľnú súčasť:

 Príloha č. 1 - Opis (technická špecifikácia) predmetu zmluvy

 Príloha č. 2 - Harmonogram plnenia z kúpnej zmluvy

V ......................, dňa ............... V ......................, dňa ...............

………………………………… ..………………..…………………

Ladislav Konrát Predávajúci

predseda

Regionálne charitatívne centrum HUMANITA

Príloha č. 1 - Opis (technická špecifikácia) predmetu zmluvy (bude doplnené na základe cenovej ponuky víťazného uchádzača)

Príloha č. 2 - Harmonogram plnenia z kúpnej zmluvy

# Harmonogram plnenia

|  |  |
| --- | --- |
| PLNENIE | DOBA PLNENIA |
| Mobilná výdajňa potravinovej pomoci a technické dovybavenie Regionálneho charitatívne centra HUMANITA: | do 12 kalendárnych mesiacov odo dňa účinnosti Kúpnej zmluvy |

Príloha č. 3 - Údaje o subdodávateľoch

|  |  |
| --- | --- |
| **Identifikácia subdodávateľa (názov alebo meno a sídlo alebo bydlisko, IČO)** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia** |
|  |  |
|  |  |
|  |  |